बस्ती और सिद्धार्थनगर जिले में प्रमोशन पाए इंसपेक्टर की थानों में तैनाती नहीं हो सकी है। थानों में इंसपेक्टर की तैनाती का शासनादेश है। ऐसे में थानाध्यक्षों की कुर्सी खतरे में पड़ गई है। एसओ की कुर्सी छिनेगी तो उन्हें चौकी इंचार्ज या थानों का एसएसआई बनाया जाएगा। मंडल के तीनों जिलों में 42 सब इंसपेक्टर को इंसपेक्टर बनाया गया है। इनमें 30 इंसपेक्टर ऐसे हैं, जो थानों में तैनाती के हकदार हैं। विभाग में चर्चा है कि अधिकारी तैनाती देने की रणनीति बना रहे हैं। एसपी पीयूष श्रीवास्तव का कहना है कि इंसपेक्टर बने बब्बन यादव को कोतवाली का प्रभारी बना दिया गया है। जिले में सात थाने हैं और थानों पर तैनाती का मानक पूरा करने वाले सिर्फ पांच इंसपेक्टर हैं। अभी दो इंसपेक्टर की और जरूरत है। ईद बाद इंसपेक्टरों को थानों पर तैनाती मिलने की संभावना है।